*88. számú előterjesztés*

*Kül- és belterületi utak kátyúzására vállalkozó kiválasztása.*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

Jelen előterjesztésben több városüzemeltetési és felújítási feladat tekintetében végeztünk döntés előkészítő munkát az alábbiak szerint:

1. **Bátaszék Város közigazgatási területéhez tartozó utak kátyúzása (I: ütem) külterület.**

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek(lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

KÉSZ Közúti Építő és Szolgáltató Kft. (7140 Bátaszék, Bonyhádi u. 28.)

Ajánlati ár: bruttó **3.143.227,-Ft alternatív ajánlat**

KÉSZ Közúti Építő és Szolgáltató Kft. (7140 Bátaszék, Bonyhádi u. 28.)

Ajánlati ár: bruttó **3.647.611,-Ft alap ajánlat**

G-Plan Építő Kft. (7754 Bóly, Ipari Park III. utca 12.)

Ajánlati ár: bruttó **3.715.296,-Ft**

Az alternatív ajánlatban az ajánlattevő 7 cm helyett 6 cm vastagságú kopóréteget épít be. Ez a megoldás a műszaki szükségességnek még megfelel.

Az utakon összességében 204 m2 felületen történne kátyúzási munka.az Orbán-hegyi út és Zentai út, valamint a gázfogadó állomás és a Bonyhádi út közötti szakaszokon.

Az önkormányzat 2020. évi költségvetésében tervezett 1.500 e Ft összegű városüzemeltetési dologi kiadások keretében a forrás áll rendelkezésre.

Kettő éve fogadta el a Képviselő-testület a Bátaszék Város Önkormányzata tulajdonában álló külterületi utak használatáról, fenntartásáról, karbantartásáról, az utak fenntartási költségeinek viseléséről, az útkarbantartási alap felhasználásáról, valamint a szabályzatot elfogadó felek jogairól és kötelezettségeiről szóló szabályzatot, mely alapján az együttműködést vállaló földhasználók éves szinten önkéntes befizetéseket teljesítenek.

A befizetett összegekből 2019. évben 435.927,-Ft maradvány összeg keletkezett. 2020. évben április 28. napig 2 földhasználó összesen 433.133,-Ft összeget fizetett be. Így jelenleg rendelkezésre áll 865.060,-Ft

A földhasználók már megkeresésre kerültek írásban és kértük, hogy az útkarbantartási alapba az ez évi hozzájárulásukat befizetni szíveskedjenek. Így várhatóan az elmúlt évek gyakorlatának megfelelően további befizetések (amely éves szinten mintegy 1,5 millió forintot tesz ki) is megtörténnek A kátyúzás elvégzéséhez most bruttó 778.167,- Ft megelőlegezésére van szükség az általános tartalék keret terhére.

Kezdeményezem a KÉSZ Közúti Építő és Szolgáltató Kft. ajánlattevővel bruttó 3.143.227,-Ft,- Ft összeggel történő szerződéskötést. (1. számú határozati javaslat)

1. **Bátaszék Város közigazgatási területéhez tartozó belterületi utak kátyúzása I. ütem.**

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek(lásd 2.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

KÉSZ Közúti Építő és Szolgáltató Kft. (7140 Bátaszék, Bonyhádi u. 28.)

Ajánlati ár: bruttó **1.346.168,-Ft**

G-Plan Építő Kft. (7754 Bóly, Ipari Park III. utca 12.)

Ajánlati ár: bruttó **1.423.035,-Ft**

Az előterjesztés mellékletében szereplő utcákban, összességében 56 m2 felületen történik kátyúzási munka.

Az önkormányzat 2020. évi költségvetésében tervezett 3.000 e Ft összegű városüzemeltetési dologi kiadások keretében a forrás rendelkezésre áll.

Javasoljuk a KÉSZ Közúti Építő és Szolgáltató Kft. ajánlattevővel bruttó 1.346.168,-Ft összeggel történő szerződéskötést. (2. számú határozati javaslat)

***1.sz. H a t á r o z a t i j a v a s l a t :***

**Bátaszék Város közigazgatási területéhez tartozó utak kátyúzása (I: ütem) külterület feladatok elvégzésére kivitelezőkiválasztására**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. a Bátaszék Város közigazgatási területéhez tartozó külterületi utak kátyúzása feladatok elvégzésével az előterjesztés melléklete szerinti műszaki tartalomra vonatkozó legalacsonyabb ajánlati árat tevő KÉSZ Közúti Építő és Szolgáltató Kft.-t (7140 Bátaszék, Bonyhádi u. 28.) bízza meg,
2. a feladat ellátásához szükséges bruttó 865.060,- Ft vállalkozói díj kifizetését az útkarbantartási alap keretének, bruttó 1.500.000,- Ft vállalkozói díj kifizetését az önkormányzat 2020. évi költségvetésében tervezett városüzemeltetési dologi kiadások e célra megnevezett keretének, míg a bruttó 778.167,- Ft vállalkozói díj kifizetését az önkormányzat 2020.évi költségvetésének általános tartalék kerete terhére biztosítja.

*Határidő: 2020. június 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÉSZ Közúti Építő és Szolgáltató Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**Bátaszék Város közigazgatási területéhez tartozó belterületi utak kátyúzása feladatok elvégzésére kivitelezőkiválasztására**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. a Bátaszék Város közigazgatási területéhez tartozó belterületi utak kátyúzása feladatok elvégzésével az előterjesztés melléklete szerinti műszaki tartalomra vonatkozó legalacsonyabb ajánlati árat tevő KÉSZ Közúti Építő és Szolgáltató Kft.-t (7140 Bátaszék, Bonyhádi u. 28.) bízza meg,
2. a feladat ellátásához szükséges bruttó 1.346.168,- Ft vállalkozói díj kifizetését az önkormányzat 2020. évi költségvetésében tervezett városüzemeltetési dologi kiadások keretének terhére biztosítja.

*Határidő: 2020. június 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÉSZ Közúti Építő és Szolgáltató Kft.

Bátaszéki KÖH városüz. iroda

Bátaszéki KÖH pénzügyi iroda

irattár